Gay cosmetic dentistry in 75751
dental bonding in Fort Lauderdale 33321
dental veneers Gresham OR
dental bridges Worcester
Sunnyvale teeth whitening products
Hispanic general dentistry North Dartmouth Massachusetts
Waterford lumineers dentist Air - Word Bearers Red - 28-75 | Farben/Malzubehör | Radaddel Fantasy Shop
Air - Word Bearers Red - 28-75
Hersteller Artikelnummer: 99189958125 Various methods for capturing the screen - CodeProject 11,930,069 members (52,127 online)
Last Visit: 31-Dec-99 19:00 Last Update: 29-Nov-15 10:16Refresh1 Verskeie eerstes vir Morgenster landgoed | Vrouekeur
Geskryf deur Maryke Roberts 08/06/2017
Morgenster landgoed, net buite Somerset-Wes het sy nuwe olyfparsmasjien, -wyne, -etikette en die eerste gesertifiseerde enkel-wingerd wyn, bekendgestel.
Morgenster se internasionaal-bekroonde ekstra suiwer olyfolie word nou deur die wêreld se voorste olyfpars onttrek. Die landgoed se eienaar, Giulio Bertrand, het die nuutste Pieralisi-pars ingevoer en dis nou slegs die tweede een van sy soort in die wêreld. Hy het aan gaste by die bekendstelling vertel dat die masjien nog meer geur as ander masjiene behou, omdat dit die onttrekkingsproses van 40 minute na 15 minute verminder en die olie dus korter met suurstof in aanraking bring.
Bertrand het ook die wyn-etikette laat herontwerp en die twee nuwe rooi Bordeaux-versnitte, die Morgenster Reserve 2013 en Morgenster Lourens River Valley 2013 spog nou met nuwe etikette. Ook die Italiaanse kultivars se nuwe oesjaar vrystelling van die Tosca en Nabucco 2014 en Caruso 2017 het nuwe etikette.
LEES OOK: Wynmaker: Jolette Steyn
“Die grootste nuus vir ons is egter die nuwe voorkoms van die enkel-wingerd reeks, die Morgenster Sauvignon Blanc 2017 en Morgenster Sangiovese 2017, die eerste wat met nuwe etikette spog,” het hy opgewonde aan gaste vertel.
Na die vars olyfolie almal se neusgate gevul het, is daar wyn geproe saam met die bekroonde keldermeester, Henry Kotzé. Die proe het onder meer die Morgenster Reserve 2013 – die landgoed se vlagskip rooi Bordeaux-versnit – wat in samewerking met Pierre Lurton, Morgenster se konsultant-wynmaker van Château Cheval Blanc gemaak is, ingesluit. Ook op die proelys was Morgenster Lourens River Valley 2013; die Morgenster White Reserve 2015 – die vyfde oesjaar van die klassieke Bordeaux-wit – wat 4½ sterre in die 2017 John Platter Guide ontvang het.
Die Morgenster Nabucco 2014 – die landgoed se eerste enkel-wingerd wyn is die agste oesjaar wat bekendgestel is van die plaas se klein 1,6 hektaar Nebbiolo-wingerd; die Morgenster Tosca 2014; die Morgenster Caruso 2017 – die negende oesjaar van die plaas se 1.8 hektaar Sangiovese; die Morgenster Sauvignon Blanc 2017 – een van die landgoed se eerste enkel-wingerd wyne wat onder die nuwe etiket spog, se vyfde oesjaar en die Morgenster Sangiovese 2017 – die tweede enkel-wingerd wyn.
LEES OOK: ’n Wyntjie met jou naam op
Die historiese plaas Morgenster op Somerset-Wes wat in 1711 gestig is, is die tuiste van die Italianer, Giulio Bertrand van Piedmont, wat in 1992 die plaas gekoop het en uitgebou het tot een van die land se voorste wyn- en olyfolie handelsmerke. Hy het onder meer derduisende olyfbome ingevoer en die plaaslike olyfbedryf as’t ware laat blom.
Die historiese herehuis op Morgenster Wyn- en Olyflandgoed op Somerset-Wes, tuiste van Giulio Bertrand.
Gaste word verwelkom met ’n yskoue glas MCC.
Keldermeester Henry Kotze, Caroline Rillema en Lieze Norval, albei van Caroline’s Fine Wines Cellar.
Georgio Dalla Cia en Giulio Bertrand.
Die nuwe Pieralisi-pars.
Die nuwe masjien behou baie meer geur, omdat die onttrekkingstyd baie korter is.
Marcelle Roberts, eienaar van Cafe 1999 in Durban, by François Rautenbach, hoof van Singita se Premier Wine Direct-program.
Nico Loubser, produksiebestuurder by die olyf-afdeling, saam met eienaar Giulio Bertrand.